Vostotšnõi kosmodroom
Vostotšnõi kosmodroom (vene keeles Космодром "Восточный") on Venemaal Amuuri oblastis Tsiolkovski linna lähedal asuv kosmodroom. President Vladimir Putin allkirjastas määruse kosmodroomi rajamise kohta novembris 2007. Kosmodroomi hakati ehitama juulis 2012. Esimene raketistart oli planeeritud 25. detsembriks 2015, kuid see lükati edasi kevadesse 2016. Sojuz-2.1a kanderakett startis Vostotšnõi kosmodroomilt 28. aprillil 2016. Tulevikus peaks Vostotšnõi kosmodroom asendama praegu Kasahstanilt renditavat Bajkongõri kosmodroomi.